Ljevičarska vlast u Berlinu odlučila je zabraniti reklamne panoe koji prikazuju žene kao brižne majke ili sretne pri obavljanju kućanskih poslova.

Vladajuća koalicija SPD-a, Zelenih i Die Linke priprema formiranje odbora koji će odlučivati o tome je li određena reklama „degradirajuća na osnovi spola, seksualne orjentacije ili seksualnog identiteta“.

Vlast je navela čitav niz kriterija koji bi reklamu definirali kao neprihvatljivu. To su prikazi oskudno odjevenih žena, ali također i reklame koje prikazuju žene kao „brižne majke, sretne što obavljaju kućanske poslove, šopingholičarke“ ili pak reklame koje izričito prikazuju muškarce kao „racionalne, agresivne, tehnološki napredne“. Sve to prema njihovim riječima potiče stereotipe u društvu.

Pod povećalom će biti i reklame koje uključuju djecu, posebno one koje se baziraju na „standardizaciji rodnih uloga“, kao što su stereotipi da dječaci „vole sport, plavu boju, ili se zanimaju za tehnologiju“.

Izvor: Breitbart